open-index/open-wikipedia-markdown huggingface dataset:
Արմենուհի (հանդես)

«**Արմենուհի**», գրական, պատմագիտական և արվեստի ամսօրյա հանդես։

## Պատմություն

Լույս է տեսել 1949–1955 թվականներին Թեհրանում։ Արտոնատեր՝ Անդրե Տեր-Օհանյան, խմբագրակազմ՝ Արամ Անտոնյան, Նորայր Մամյան, Սամվել Խաչիկյան։

Տպագրել է գրական, պատմական, գիտաբժշկական և առողջապահական, արվեստաբանական և դաստիարակչական հանրամատչելի հոդվածներ, նպաստել Իրանի հայերի, հատկապես կանանց հոգևոր զարգացմանը, ի հայտ է բերել գրական-գեղարվեստական կարողություն ունեցողներին։

Լույս է ընծայել հայ և համաշխարհային դասական հեղինակների գործերից (Վահան Թեքեյան, Արփիար Արփիարյան, Օմար Խայամ, Լև Տոլստոյ, Ջորջ Բայրոն, Ալեքսանդր Պուշկին, Սերգեյ Եսենին, Իվան Տուրգենև, Վալերի Բրյուսով, Ֆրանց Վերֆել), մեծ տեղ հատկացրել խորհրդահայ գրականությանը, ինչպես նաև իրանցի և իրանահայ անվանի ու սկսնակ գրողներին, տեղեկություններ է հաղորդել իրանահայ կրթական, մշակութային և ազգային կյանքի մասին։

Կատեգորիա:Հայկական գիտական պարբերականներ
Կատեգորիա:Հայկական գրական պարբերականներ
Կատեգորիա:Իրանի հայկական հանդեսներ
Արշալույս (թերթ, Թիֆլիս)

«**Արշալույս**», գրական, հասարակական, քաղաքական և տնտեսագիտական օրաթերթ։

## Պատմություն

Լույս է տեսել 1905–1906 թվականներին Թիֆլիսում։ Խմբագիրներ՝ Գևորգ Մելիք-Կարագյոզյան։

Արծարծել է հայ հասարակական կյանքի խնդիրներ, նկարագրել արևմտահայության ծանր վիճակը, քննադատել է Ռուսաստանի Պետական դումայի գործունեությունը, ընդգծել, որ այդ երկրում ոտնահարվում են ժողովրդի ընտրական իրավունքները, դատապարտել է ազգամիջյան ընդհարումներն Հարավային Կովկասում։

Լուսաբանել է հայկակամն մշակութային կյանքը, հատկապես՝ Թիֆլիսի հայ դրամատիկական թատրոնի ներկայացումները։

Տպագրել է հայ գրողների ստեղծագործություններից, նմուշներ՝ ռուս և եվրոպական գրականություններից։

«Արշալույս»-ին կից լույս է տեսել երկշաբաթյա պատկերազարդ հավելված։

Կատեգորիա:Հայկական քաղաքական պարբերականներ
Կատեգորիա:Հայկական հասարակական պարբերականներ
Կատեգորիա:Հայկական մշակութային պարբերականներ
Կատեգորիա:Ռուսական կայսրության հայկական թերթեր
Հայրենասեր (թերթ, Նիկոմեդիա)

«**Հայրենասեր**», քաղաքական, բանասիրական և գրական երկշաբաթաթերթ։

## Պատմություն

Լույս է տեսել 1850–1853 թվականներին Նիկոմեդիայում (այժմ՝ Իզմիթ՝ Թուրքիայում)։ Խմբագիր-հրատարակիչ՝ Աբրահամ Մուրադյան։

Տպագրել է լուրեր Թուրքիայի ներքին կյանքի և միջազգային իրադարձությունների վերաբերյալ, պատրիարքարանի և ազգային ընկերությունների հաղորդումներ։

Գրական բաժնում զետեղել է վիպակներ, պատմվածքներ, բանաստեղծություններ, զվարճալի մանրապատումներ, առակներ, ծանոթացրել տեղի մշակութային կյանքին։

Կատեգորիա:Օսմանյան կայսրության հայկական թերթեր
Կատեգորիա:Հայկական քաղաքական պարբերականներ
Կատեգորիա:Հայկական գրական պարբերականներ
Հայրենիք (մատենաշար)

«**Հայրենիք**», մատենաշար։

## Պատմություն

Հրատարակիչ՝ «Հայրենիք» ակումբ։ Խմբագիր՝ Ավագ Հարությունյան։

Լույս է տեսնում Երևանում (գիրք 1–29..., 2007–12...):

Տպագրում է հայ ազգային-պետական գործիչների ազգային գաղափարախոսական երկեր, ինչպես նաև դիցաբանության, մշակույթի, այլադավան հայերի, աշխարհում տեղի ունեցող գործընթացների ․․․/վերլուծությանը նվիրված աշխատություններ։

Հրատարակվել են Օ. Զարմունու «Ցեղի հրամայականը» (2007) ժողովը, Հովհաննես Քաջազնունու «Ազգ եւ Հայրենիք» (2008) աշխատությունը, Լևոն Շանթի «Ազգութիւնը հիմք մարդկային ընկերութեան» (2008) ուսումնասիրությունը, Զարևանդի «Կրնա՞նք հաշտուիլ թուրքին հետ. Հայաստանի Հանրապետութիւնը եւ անոր տեղը հայոց պատմութեան մէջ» (2010), Գարեգին Նժդեհի «Հայ ռազմիկին (Հաղթանակելու արվեստը)» (2011), «Մեր ժամանակը եւ ցեղը» (2014), Գրիգոր Հովհաննիսյանի «Հայոց տերերը» (2012) և այլ երկեր, ինչպես նաև «Ցեղի պահպանման իմաստությունը» (2007), «Ազգային-պետական գործիչներ», «Ազգային գիտակցություն» (երկուսն էլ՝ 2008) ժողովներները։
Հայրենիք (թերթ, Բարսելոն)

«**Հայրենիք**», ազգային, մշակութային շաբաթաթերթ։

## Պատմություն

Իսպանիայի «Արարատ» հայկական միության հրատարակություն։ Տեղի առաջին և դեռևս միակ հայատառ պարբերականն է։

Լույս է տեսնում 2008 թվականից Միսրատայում՝ հայերեն, իսպաներեն։ Հիմնադիր-խմբագիր՝ Արարատ Ղուկասյան։

Լուսաբանում է միության գործունեությունը, տպագրում է հայ ժողովրդի համար պատմական, քաղաքական, մշակութային կարևոր նշանակության դեպքերի ու դեմքերի վերաբերյալ նյութեր, մեծապես նպաստում է Իսպանիայի հայկական համայնքում հայերի, ազգային մշակույթի, հայկական ինքնության պահպանությանը։

Անդրադառնում է ՀՀ-ում, ԼՂՀ-ում, սփյուռքահայ համայնքներում, ինչպես նաև Իսպանիայում և աշխարհում տեղի ունեցող կարևոր իրադարձություններին։

ՀՀ Սփյուռքի նախարարության խրախուսական մրցանակ (2010, 2012)։

Կատեգորիա:Հայերն Իսպանիայում
Կատեգորիա:Հայկական մշակութային պարբերականներ
Կատեգորիա:Հայկական հասարակական պարբերականներ
Կատեգորիա:Հայկական լրատվական պարբերականներ
Հոկտեմբեր (թերթ)

«**Հոկտեմբեր**», գրական, մշակութային, ժողովրդային շաբաթաթերթ։

## Պատմություն

1975 թվականից՝ երիտասարդական ամսաթերթ։

Լույս է տեսել 1974–1980 թվականներին Կահիրեում։ Խմբագիրներ՝ Հայկ Ժամկոչյան, Գառնիկ Հակոբյան։ Անվանական խմբագիր՝ Շաֆիկ Մորքոս Հաննա, խմբագրակազմ՝ Վարուժանն Գազանճյան, Վազգեն և Գևորգ Բրուտյաններ, Նորա Երզնկացյան և ուրիշներ։

1978 թվականից հրատարակվել է որպես պարբերագիրք։ Ունեցել է արաբերեն բաժին։

Կատեգորիա:Եգիպտոսի հայկական թերթեր
Կատեգորիա:Հայկական գրական պարբերականներ
Կատեգորիա:Հայկական մշակութային պարբերականներ
Կատեգորիա:Հայկական ժամանցային պարբերականներ
Կատեգորիա:Հայերը Կահիրեում
Ժակլին Ագիլերա

**Ժակլին Մարիա Ագիլերա Մարկանո** (իսպ.՝ Jacqueline María Aguilera Marcano. ), վենեսուելացի ֆոտոմոդել, *[[Միսս Աշխարհ|Միսս աշխարհ]]* տիտղոսի արժանացած գեղեցկության թագուհի։

## Կենսագրություն
Ժակլին Ագիլերան ծնվել է 1976 թվականի նոյեմբերի 17-ին Հյուսիսային Վենեսուելայի Վալենսիա քաղաքում։

1995 թվականին մասնակցել է Մոսկվայում անցկացված Top Model of the World մրցույթին և հաղթանակ տարել՝ դառնալով այդ տիտղոսին արժանացած առաջին վենեսուելուհին։ Այդ նույն տարում նա հռչակվել է հայրենի երկրի գեղեցկության թագուհի, նվաճել է *Միսս Վենեսուելա* տիտղոսը և իրավունք ստացել իր հայրենիքը ներկայացնելու *Միսս աշխարհ 1995* մրցույթում։

1995 թվականի նոյեմբերի 18-ին Հարավային Աֆրիկայի Հանրապետության Սան Սիթի քաղաքում անցկացված «Միսս աշխարհ» մրցույթում գրավելով առաջին տեղը՝ Ժակլինը դարձել է երրորդ վենեսուելուհին, որին հաջողվել է նվաճել այդ տիտղոսն ու համաշխարհային գեղեցկուհու թագը։ Ընդ որում՝ նրան այդ թագը փոխանցել է Այշվարիա Ռայը, ով *Միսս աշխարհ* էր հռչակվել 1994 թվականին։ Հիշատակության է արժանի նաև այն փաստը, որ ֆոտոգենիկության մրցանակը նույնպես շնորհվել է Ժակլին Ագիլերային։

Հայրենի Վենեսուելայում Ժակլինը աշխատանքի է անցել որպես նորաձևության գործակալության ղեկավար, բնակություն է հաստատել Մարգարիտա կղզում։

## Ծանոթագրություններ

## Գրականություն
* Pageantopolis: Miss World 1995.
* *Belleza Venezolana*. Show Room Jacqueline Aguilera [2] Archivado el 25 de septiembre de 2012 en Wayback Machine.

## Արտաքին հղումներ
* Miss Venezuela.

Կատեգորիա:Միսս Աշխարհ
Կատեգորիա:Միսս Աշխարհ հաղթողներ
Կատեգորիա:Մոդելներ այբբենական կարգով
Կատեգորիա:Վենեսուելացիներ
Կատեգորիա:Ֆոտոմոդելներ
Քարեն Արթուր

**Քարեն Արթուրը** () ամերիկացի կինոռեժիսոր, պրոդյուսեր և դերասանուհի է։

Արթուրը նկարահանել է երեք գեղարվեստական ֆիլմ, որոնցից են *Զգուշացեք Օրիորդ* (1987 թվական) և *Մաֆու վանդակը* (1978 թվական) ֆիլմերը, բայց իր գործերի մեծամասնությունը եղել է հեռուստատեսությունում, որտեղ նա ունեցել է հեռուստատեսային սերիալների և ֆիլմերի ռեժիսորական երկար և օգտակար կարիերա։ 1985 թվականին նա հաղթեց Փրայմթայմ Էմմի մրցանակը որպես դրամատիկական ֆիլմի լավագույն ռեժիսոր (*Քեգնի և Լեյսի-*ի մեկ եթերաշրջանի համար)։

Նա ներկայումս Վերմոնտ նահանգի Սփրինգֆիլդ քաղաքի բնակիչ է։

## Մասնակի կինեմատոգրաֆիա

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին ռեժիսորներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոպրոդյուսերներ
Կատեգորիա:«Էմմի» մրցանակի դափնեկիրներ
Истинный убийца

**«И́стинный уби́йца»**, ռուսական «Կարոլ ի Շուտ» փանկ ռոք խմբի առաջին էլեկտրական մագնիտոալբոմ։ Ձայնագրվել է Միխայիլ Կոլչուգինի ստուդիայում, որը գտնվում էր Պոլիտեխնիկ համալսարանում քիչ թվով ալիքների համար։ Այս դեմո ձայնագրության կոմպոզիցիաների մեծամասնությունը հայտնվեց «Կարոլ ի Շուտ» ալբոմում։

2015 թվականին ալբոմի ձայնագրությունը վերականգնվել և թողարկվել է Ալեքսանդր Բալունովի կողմից որպես առցանց թողարկում։ Այդ ժամանակ վերականգնվել է նաև ալբոմի օրիգինալ շապիկը։

2018 թվականին «Կարոլ ի Շուտ» խմբի 30–ամյակի համար արտադրվել է *CD* վինիլ սկավառակի վրա։

## Երգերի ցանկ

## Երաժիշտներ
* Միխայիլ Գորշենյով «Գորշոկ»՝ վոկալ, կիթառ
* Անդրեյ Կնյազև «Կնյազ»՝ վոկալ, բաս կիթառ
* Ալեքսանդր Բալունով «Բալու»՝ կիթառ, բաս կիթառ, բեք վոկալ
* Դմիտրիյ Ռյաբչենկո «Ռյաբչիկ»՝ ստեղնաշարային, բեք վոկալ
* Ալեքսեյ Գորշենյով՝ հարվածային

## Ծանոթագրություններ

## Արտաքին հղումներ
* Опубликован первый электрический альбом «Короля и Шута»
* Первый альбом «Короля и шута» вошел в топ скачиваний Kroogi

Կատեգորիա:1993 ալբոմներ
Կատեգորիա:Կորոլ ի Շուտի ալբոմներ
Աչմա

**Աչմա** (), վրացական խաչապուրու տեսակ, որը պատրաստվում է խմորի մեծ քանակի շերտերից, որոնք սկզբում մի փոքր խաշում են, որպեսզի դրանք իրար չկպչեն։ Մջուկի համար սովորաբար օգտագործում են սուլուգունի, այն կտրատում կամ քերում են և լցնում են խմորի ամեն շերտի վրա։ Կարելի է օգտագործել նաև այլ պանիր կամ 50% սուլուգունի և 50% իմերեթական պանիր։ Հյութալիության համար կարելի խմորի վրա սերուցքային կարագ քսել։ Թխման կաղապարը դնում են ջեռոցի կամ փռան մեջ, որտեղ թխվում է աչման։ Աչմա պատրաստելու գլխավոր սկզբունքը կայանում է նրանում, որ խմորը պետք է քաղցր չլինի, իսկ պանիրը աղի լինի։ Աչման, որպես կանոն մատուցվում է տաք։ Այն հարմար է նրանով, որ կարելի է նորից տաքացնել և նրա համը դրանից չի փչանա, դրա համար այն պատրաստվում է միանգամից մեծ չափաբաժնով։

## Աղբյուրներ

* Աչմա (տեսառեցեպտ)
* Ն․ Վրացական խոհանոց․ համը և սերը։ - Մ․ "Է" հրատարակչություն, 2017 թվական. - էջեր 128-111 - ISBN 504141193X, 9785041411930

Կատեգորիա:Վրացական խոհանոց
Կատեգորիա:Պանրով ուտեստներ
Կատեգորիա:Ուտեստներ այբբենական կարգով
Ձեռբածություն հերկինս

«**Ձեռբածություն հերկինս**» («Ձեռբածութիւն յերկինս»), կարդինալ Հովհաննես Պոնայի դավանաբանական երկը։

Հայերեն է թարգմանել Վարդան Հունանյանը։ Առաջին անգամ տպագրվել է 1674 թվականին Հռոմում՝ Ուրբանյան տպարանում (524 էջ, 11,8 x 6,7 սմ)։ Տպագրվել է նաև 1705 թվականին Ամստերդամում՝ Թովմաս Վանանդեցու տպարանում։

Տիտղոսաթերթին գրված է՝ «Ձեռբածութիւն յերկինս պարունակօղ զգացմանց…» (348 էջ, 8°, 12 x 6,2 սմ)։

Կատեգորիա:Հայերեն գրքեր
Եվգենի Յատչենկո

**Եվգենի Իվանովիչ Յատչենկո** (, ), ռուս ֆուտբոլիստ, եզրային պաշտպան, Ռուսաստանի սպորտի վարպետ։

## Կարիերա
Մոսկվայի «Դինամոյի» ՕՌՄՊՄԴ-ի սան է։ 2006 թվականին երկու հանդիպում է անցկացրել Պրեմիեր լիգայում՝ «Դինամոյի» հիմնական կազմում իր նորամուտը նշելով մարտի 5-ին՝ Ռուսաստանի գավաթի 1/8 եզրափակչի «Կռիլյա Սովետովի» դեմ խաղում։ Հիմնականում խաղացել է երկրորդ կազմում։ 2007 թվականին հայտարարվել է, որ Եվգենին եղբոր՝ Դմիտրիի հետ միասին վարձավճարով տեղափոխվել է Նալչիկի «Սպարտակ», սակայն 2007 թվականի համար «Սպարտակը» հայտագրել է միայն Դմիտրիին, իսկ Եվգենին հայտավորվել է Առաջին դիվիզիոնում հանդես եկող «Մետալուրգ-Կուզբաս» ակումբի կողմից։ 2009 թվականի մարտին նա պայմանագիր է կնքել «Ուրալի» հետ։ 2010 թվականին վարձավճարով տեղափոխվել է «Վոլգար-Գազպրոմ»։ 2011/2012 մրցաշրջանում Յատչենկոն վերադարձել է «Ուրալ», որի կազմում իր առաջին գոլը խփել է 2011 թվականի հունիսի 7-ին «Սիբիրի» դեմ խաղում, որն ի վերջո դարձել է հաղթական։ 2011 թվականի դեկտեմբերի 19-ին պայմանագիր է կնքել «Շիննիկի» հետ։ 2018 թվականին տեղափոխվել է «Մորդովիա», իսկ 2021 թվականին՝ «Ալաշկերտ»։

## Անձնական կյանք
Ֆուտբոլիստ Դմիտրի Յատչենկոյի երկվորյակ եղբայրն է։

## Ծանոթագրություններ

## Արտաքին հղումներ
* Եվգենի Յատչենկոն Soccer.ru կայքում
* Եվգենի Յատչենկոյի էջը «Շիննիկ» ակումբի կայքում
* Եվգենի Յատչենկոյի մասին «Դինամո» (Մոսկվա) ակումբի երկրպագուների կայքում

Կատեգորիա:Ալաշկերտի ֆուտբոլիստներ
Կատեգորիա:Դինամո Մոսկվայի ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Ուրալի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի սպորտի վարպետներ
Կատեգորիա:Վոլգարի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Հայրենիք և եկեղեցի

«**Հայրենիք և եկեղեցի**», երիտասարդական, կրոնադաստիարակչական ամսաթերթ։ Հայ առաքելական եկեղեցու Գուգարաց թեմի քրիստոնեական դաստիարակության կենտրոնի պաշտոնաթերթ։

## Պատմություն
Լույս է տեսնում 2002 թվականից Վանաձորում։ Խմբագիրներ՝ Խորեն Գասպարյան, Վահան քհն. Ազարյան, Լաուրա Մամաջանյան, Գոռ Սարգսյան (2010 թվականից)։

Հոգևոր-կրոնական թեմաներով հոդվածներից զատ՝ տպագրում է նաև մշակութային և այլ նյութեր։

Կատեգորիա:Հայկական կրոնական պարբերականներ
Կատեգորիա:Հայկական կրթական պարբերականներ
Կատեգորիա:Հայաստանի թերթեր
Հովսեփ Հովհաննիսյան (տպագրիչ)

**Հովսեփ Հովհաննիսյան** (Իոսիֆ Իոաննեսով, Յաժդերխանցի, ), հայ տպագրիչ, թարգմանիչ, եկեղեցական գործիչ։

## Կենսագրություն
1811 թվականին Սանկտ Պետերբուրգում հիմնադրել է հայկական տպարան (2-րդը՝ Ռուսաստանում, գործել է մինչև 1827 թվականը)։ Տպագրել է 12 անուն գիրք՝ Նոր կտակարան (1814, 1817), Աստվածաշունչ (1817) և այլն։

Հովհաննիսյանը ռուսերեն է թարգմանել Մովսես Խորենացու «Պատմություն Հայոց» երկը (1809, ձոնել է Ալեքսանդր I կայսրին), Գևորգ (Եգոր) Մելքիսեդեկյան-Խուբովի «1778–1809 թթ. Հայաստանի արժանահիշատակ անցքերի նկարագրությունը» (1811, հայերեն բնագիրը կորել է), Մարգար Խոճենցի (Գեղամյան) «Բարառնական դիմառնություն բարոյական» (1812) աշխատությունները, թարգմանել և հայերեն-ռուսերեն տեքստերով հրատարակել է Գրիգոր Նարեկացու «Մաղթանք գիշերային» (1810) տաղը, ռուսերենից գրաբար է թարգմանել Մոսկվայի մետրոպոլիտ Պլատոնի «Քարոզք նորին կայսերականի մեծութեան...» (1811, Սանկտ Պետերբուրգ, Հովհաննիսյանի տպարան), «Բան առ Հայկազնեայ քրիստոնեայս, ընկերակցութենէ ռուսաց Աստուածաշունչ ժողովոյն, որ ի Ռուսաստան» (1816, նույն տպարանում) երկերը։

## Գրականություն
* Հախվերդյան Ռ., Իոսիֆ Իովաննեսովի տպարանը Պետերբուրգում, «Հայություն», 1993, № 15: 
* Հովհաննիսյան Պ., Մովսես Խորենացի։ Մատենագիտություն, Ե., 2013:

Կատեգորիա:Հայ տպագրիչներ
Կատեգորիա:Հայ թարգմանիչներ
Կատեգորիա:Հայ կրոնական գործիչներ
Վիքի-վիքի (ավտոբուս)

աջից|մինի|«Վիքի-վիքի» ավտոբուսի կանգառը Հոնոլուլուի օդանավակայանում, 2006 թվական
մինի|«Վիքի-վիքի» շաթլը 2022 թվականին
«**Վիքի-Վիքի**» շաթլ (), Հոնոլուլուի միջազգային օդանավակայանում գործող ավտոբուս, որը սպասարկում է ուղևորներին և ապահովում ուղեբեռի տեղափոխումը տերմինալների միջև։ Աշխատանքային ժամերը՝ տեղական ժամանակով 6-ից 22-ը։

## Անվան ստուգաբանություն
Հավայերենում «wiki» բառը նշանակում է «արագ», իսկ «wiki-wiki» նշանակում է «շատ արագ»։ Շաթլի անունը ամերիկացի ծրագրավորող Ուորդ Քանինգհեմին ոգեշնչել է իր նոր կայքէջն անվանելու «WikiWikiWeb»։ Այդ կայքի մշակման համար օգտագործվող տեխնոլոգիան ներառում էր կայքի այցելուների կողմից բովանդակությունը փոփոխելու հնարավորությունը, և տեխնոլոգիայի այս դասը ստացավ «վիքի» անվանումը, իսկ այդ տեխնոլոգիաներն օգտագործող արտադրանքներից է նաև այն ծրագրային ապահովումը, որով գրված է Վիքիպեդիան։

## Պատմություն
Հոնոլուլուի օդանավակայանը «Վիքի-Վիքի» շաթլներն օգտագործում է 1984 թվականից, երբ դրանք ներդրվեցին որպես «ժամանակավոր միջոց»։ Օդանավակայանի ղեկավարությունը նախատեսում էր հրաժարվել դրանց հետագա շահագործումից, քանի որ օգտագործվող ավտոբուսները բարոյապես և ֆիզիկապես հնացած էին և, բացի այդ, դրանք չափազանց մեծ ծանրաբեռնվածություն էին ստեղծում օդանավակայանի շենքի համար։

2004 թվականի նոյեմբերին տեղական լրատվամիջոցները հայտնեցին, որ «Վիքի-Վիքի» շաթլները կփոխարինվեն օդափոխվող հետիոտնային անցումով, 2005 թվականի հոկտեմբերին շարժվող մայթով այդ անցումն առաջին անգամ փորձարկվեց։

«Վիքի-Վիքի» շաթլներ շահագործող ընկերությունը սկզբնապես *Aircraft Services International Group*-ն էր։ 2009 թվականի ապրիլին Հոնոլուլուի օդանավակայանը պայմանագիր է կնքել *Roberts Hawaii* ընկերության հետ, և այդ ավտոբուսների ցուցանակները փոխվել են «HNL shuttle»-ի։

2013 թվականին Հոնոլուլուի օդանավակայանում շարունակել են օգտագործել շաթլ-ավտոբուսները, բայց դրանք սպասարկել են միայն միջազգային տերմինալը՝ 2010 թվականի վերջին շարժվող մայթի շահագործման հանձնելու շնորհիվ։

2013 թվականին շաթլների երթուղում շահագործման են հանձնվել նախկին «Վիքի-Վիքի» գծանշումներով նոր ավտոբուսներ։

## Ծանոթագրություններ

## Արտաքին հղումներ
* Նամակագրություն «Վիքի» բառի ստուգաբանության վերաբերյալ

Կատեգորիա:1984 հիմնադրումներ
Կատեգորիա:Հավայան կղզիների տրանսպորտ
Կատեգորիա:Հոնոլուլու
Ֆրանկ վան դեր Սթրեյք

**Ֆրանկ վան դեր Ստրեյք** (, ), նիդերլանդցի ֆուտբոլիստ, պաշտպան։

## Ակումբային կարիերա
Վան դեր Սթրեյքը «Վիլլեմ II» ակումբի սան է։ 2013 թվականին «Վոլենդամ» ակումբի դեմ խաղում նորամուտն է նշել նոր թիմի կազմում։ 2006 թվականի նոյեմբերի 7-ին Նիդերլանդների ֆուտբոլի գավաթի «Բի Կուիկ 24» ակումբի դեմ խաղում Ֆրանկը խփել է իր առաջին գոլը «Վիլլեմ II» ակումբի կազմում։ Նոյեմբերի 25-ին «Վալվեյք» ակումբի դեմ խաղում խփել է իր առաջին գոլը Նիդերլանդների ֆուտբոլի առաջնությունում։

2008 թվականի ամռանը Սթրեյքը տեղափոխվել է «Վիթես» ակումբ։ Օգոստոսի 29-ին «Գրոնինգեն» ակումբի դեմ խաղում նորամուտ է ունեցել նոր թիմի կազմում։ 2009 թվականի ապրիլի 26-ին «Ութհերթ» ակումբի դեմ խաղում Ֆրանկը խփել է իր առաջին գոլը «Վիթես» ակումբի կազմում։ 2010 թվականին վարձակալության իրավունքով վերադարձել է «Վիլլեմ II»։ 2012 թվականին Վան դեր Սթրեյքը երկարացրել է պայմանագիրը «Վիթես» ակումբի հետ։ Նույն տարվա օգոստոսին ստացել է ոտնաթաթի ոսկորի կոտրվածք և մի քանի ամիս խաղից դուրս է մնացել։ Պայմանագրի ժամկետի ավարտից հետո ակումբը չի երկարաձգել այն և Ֆրանկը որպես ազատ գործակալ վերադարձել է «Վիլլեմ II» ակումբ։

2015 թվակնաի օգոստոսի 7-ին Վան դեր Սթրեյքը մեկ մրցաշրջանի համար պայմանագիր է ստորագրել «Վիլլեմ II» ակումբի հետ։

2016 թվականի ամռանը Ֆրանկը տեղափոխվել է շոտլանդական «Դանդի Յունայթեդ» ակումբ։ Սեպտեմբերի 10-ին «Դանֆերմլին Աթլետիկ» ակումբի դեմ խաղում նորամուտ է ունեցել Շոտլանդիայի ֆուտբոլի առաջնությունում։

## Միջազգային կարիերա
2007 Վան դեր Սթրեյքը երիտասարդական ազգային թիմի կազմում հաղթել է Եվրոպայի տնային երիտասարդական առաջնությունում։

## Ձեռքբերումներ
**Միջազգային**

 **Նիդերլանդներ (մինչև 23)**
* Ֆուտբոլի Եվրոպայի երիտասարդական առաջնություն՝ 2007

## Ծանոթագրություններ

## Արտաքին հղումներ
* 
* Fiche sur footballdatabase.eu
* Fiche sur vi.nl

Կատեգորիա:Դանդի Յունայթեդի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Վիլեմ II-ի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Սերջիո Պադտ

**Սերջիո Պադտ** (,), նիդերլանդցի ֆուտբոլիստ, Բուլղարիայի «Լուդոգորեց» ակումբի դարպասապահ։

## Ակումբային կարիերա
Պադտը «Պանկրատիուս», «Հոֆդորպ» և մայրաքաղաքային «Այաքս» ակումբների սան է։ 2010 թվականին խաղային պրակտիկա անցնելու համար Սերջիոն վարձակալության իրավունքով տրվել է «Հարլեմ» ակումբին։ Հունվարի 22-ին «Էկսելսիոր» ակումբի դեմ խաղում նորամուտ է ունեցել Նիդերլանդների ֆուտբոլի առաջին դիվիզիոնում։ Նույն տարվա ամռանը «Գոու էհեդ Իգլզ» ակումբը վարձակալել է Պադտին։ Օգոստոսի 16-ին Ռոտերդամի «Սպարտա» ակումբի դեմ խաղում նորամուտ է ունեցել նոր թիմում։ 2011 թվականի ամռանը «Այաքս»-ը Սերջիոյին վաճառել է Բելգիայի «Գենտ» ակումբին։ Նոյեմբերի 27-ին «Գենկ» ակումբի դեմ խաղում նորամուտն է նշել Բելգիայի ֆուտբոլի առաջնությունում։

2014 թվականի ամռանը Պադտը վերադարձել է հայրենիք, պայմանագիր է ստորագրել «Գրոնինգեն» ակումբի հետ։ Օգոստոսի 10-ին իր նախկին ակումբի՝ «Գոու էհեդ Իգլզ»-ի դեմ խաղում նորամուտ է ունեցել Նիդերլանդների ֆուտբոլի առաջնությունում։ 2015 թվականին Սերջիոն օգնել է թիմին գրավել Նիդերլանդների ֆուտբոլի գավաթը։

## Միջազգաին կարիերա
2007 թվականին Նիդերլանդների պատանեկան հավաքականի կազմում Պադտը Բելգիայում մասնակցել է Եվրոպայի պատանեկան առաջնությանը։

## Ձեռքբերումներ
**Ակումբային**

**«[[Գրոնինգեն ՖԱ|Գրոնինգեն]]»**
* Նիդերլանդների ֆուտբոլի գավաթի գավաթակիր՝ 2014/15

## Ծանոթագրություններ

## Արտաքին հղումներ
* 

Կատեգորիա:Այաքսի ֆուտբոլիստներ
Կատեգորիա:Գենտի ֆուտբոլիստներ
Կատեգորիա:Գրոնինգենի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Հենրի Ֆորդ II

**Հենրի Ֆորդ II** (, ), գործարար, Ford Motor Company-ի ղեկավար։ Ընկերությունում նախագահի պաշտոններում 1945 թվականից 1960 թվականներին, գլխավոր գործադիր տնօրենի պաշտոններում 1960 թվականից 1979 թվականներին։ Հենրի Ֆորդի թոռը։

Շնորհիվ այն բանի, որ նա վարձել է տաղանդավոր մենեջերների, ընկերությունը դուրս է եկել պարտքերից։ «Հրաշամանուկներ» մականունով այս մենեջերների թվում էին Ռոբերտ ՄաքՆամարան՝ Քենեդիի կառավարությունում ԱՄՆ Պաշտպանության ապագա նախարարը և Լի Յակոկան։

Ֆերրարի ընկերությունը գնելու անհաջող փորձից հետո Հենրին հրամայեց ստեղծել իր մրցարշավային մեքենան, որը կկարողանա հաղթել իտալացիներին հեղինակավոր մրցարշավներում։ Այսպիսով, ստեղծվեց Ford GT40-ը։ Այս մեքենայի մշակմանը մասնակցել է լեգենդար ավտոարշավորդ Քերոլ Շելբին։ Եվ 1966 թվականին GT-40 մրցարշավային մեքենաների անձնակազմերը շահեցին Լե Մանի ամենօրյա ավտոմարաթոնը՝ նվաճելով այս մրցավազքում առաջին երեք տեղերը, մինչդեռ Ֆերրարիի կողմից արտադրված նախկին ֆավորիտների մեքենաները զբաղեցնում էին ութերորդից ցածր տեղերը։ Դրանից հետո GT-40-ի օդաչուները շահեցին 24 ժամ Լե Մանը հաջորդ երեք տարիներին։ Այս պատմությունը հետագայում ցուցադրվել է «Ford ընդդեմ Ferrari» ֆիլմում, Հենրի Ֆորդ II-ի դերը խաղացել է Թրեյսի Լեթսը։

Ford ընկերության նախագահի պաշտոնում ստանձնեց Լի Յակոկային՝ ընկերության պատմության մեջ ամենատաղանդավոր մենեջերին և Ամերիկայի ամենատաղանդավորներից մեկին։ Հետագայում Հենրին ինքը հեռացրեց նրան։ Յակոկայի վարկածով, քանի որ նա ավելի հայտնի էր դառնում, քան ինքը՝ Հենրին։ Այլընտրանքային տարբերակի համաձայն՝ Յակոկայի փորձերի ձախողման պատճառով՝ ապահովել Ford Pinto և Mercury ավտոմեքենաների բավարար անվտանգությունը (շուրջ 2 մլն ավտոմեքենա հետ է կանչվել կառուցվածքային խնդիրների պատճառով, հետևի բախման ժամանակ բենզաբաքի պայթեցման հավանականություն է եղել)։

Դետրոյթում Վերածննդի կենտրոնի վրա (Ըստ ընկերության լուրերի) ծախսել է 3 միլիարդ դոլար՝ ժամանակակից համարժեքով։

Անձնական օգտագործման համար նա գնել է ԶԻԼ-118k «երիտասարդություն»։ Նաև ցանկացել է գնել տվյալ մեքենայի արտադրության լիցենզիա, սակայն մերժում է ստացել։

## Ծանոթագրություններ

## Գրականություն
* 
* Ли Якокка, Уильям Новак: «Карьера менеджера» ()
Ուիլյամ Քլաքսթոն

**Ուիլյամ Ջեյմս Քլաքսթոն** (, ), ամերիկացի լուսանկարիչ և գրող։

## Կենսագրություն
Փասադենայում ծնված Քլաքսթոնի աշխատանքները իրենց մեջ ներառում են Սթիվ Մակքուինի լուսանկարչական գիրքը և «Jazzlife»-ը՝ 1960-ականների ջազային արտիստների լուսանկարների գիրքը։ Նա առավել հայտնի է ջազ երաժիշտներին, այդ թվում՝ Չեթ Բեյքերի լուսանկարների շնորհիվ։ Քլաքսթոնը նաև լուսանկարել է այլ նշանավոր դեմքերի և մոդելների։

1967 թվականին նա ստեղծել է «Basic Black» ֆիլմը․ աշխատանք, որը համարվում է առաջին «նորաձևության տեսահոլովակը» և պահվում է Նյու Յորքի Ժամանակակից արվեստի թանգարանի հավաքածուում։ Ֆիլմի երաժշտությունը, որը ստեղծվել է **Moog** սինթեզատորով, հեղինակել է մրցանակակիր Դեյվիդ Լուկասը։

1960 թվականին նա ամուսնացել է մոդել Փեգի Մոֆիթի հետ։ Ունեցել է մեկ որդի՝ Քրիսոֆեր Քլաքսթոնը, որը ծնվել է 1973 թվականին։

Քլաքսթոնը մահացել է 2008 թվականի հոկտեմբերի 11-ին, կանգային սրտային անբավարարությունից 81-ամյակից մեկ օր առաջ։

## Մատենագրություն
*
*
*
*
*

## Ծանոթագրություններ

## Արտաքին հղումներ
*Garrett White ''William Claxton- Photographic Memory''

Կատեգորիա:Ամերիկացի լուսանկարիչներ
Կատեգորիա:Լուսանկարիչներ
Ժակլին Սվեդբերգ

**Ժակլին Սվեդբերգ** (. ), շվեդական ծագումով ամերիկացի ֆոտոմոդել և դերասանուհի։

## Կենսագրություն
Ժակլին Սվեդբերգը ծնվել է շվեդ ներգաղթյալների ընտանիքում։ 2008 թվականին ավարտել է Չինո Հիլզի միջնակարգ դպրոցը և ֆոտոմոդելի կարիերա սկսել։

2011 թվականի ապրիլին ճանաչվել է տղամարդկանց «Playboy» ամսագրի Playmate, 2012 թվականին էլ, այդ ամսագրի անցկացրած հարցումների արդյունքներով, հռչակվել է «Տարվա աղջիկ»։ Նկարահանվել է «Harley-Davidson» բրենդի գովազդային հոլովակներում, ինչպես նաև «Sports Illustrated» ամսագրի համար։

Ժակլինն իր ուժերը փորձել է նաև կինոարվեստում և 2010-2015 թվականներին դերակատարումներով հանդես է եկել «Օձն ու մանգուստը», «Ցեխը» ֆիլմերում և Badass! հեռուստասերիալի դրվագներից հինգում։

## Ծանոթագրություններ

## Արտաքին հղումներ
* 
* Պաշտոնական կայքէջը – archiviert vom Original im Internet Archive

Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Մոդելներ այբբենական կարգով
Կատեգորիա:Ֆոտոմոդելներ
Ջոկուլ Ջուլիուսոն

**Ջոկուլ Ջուլիուսոն** (, , նաև հայտնի է որպես **ՋեյՋեյ**), իսլանդացի երգիչ և երգահան, առավել հայտնի է որպես Կալեո խմբի վոկալիստ։ Նա հայտնիություն է ձեռք բերել 2013 թվականին՝ Kaleo-ի հետ կատարելով «Vor í Vaglaskógi» երգի քավերը։

## Վաղ կյանք
Ծնվել է 1990 թվականի մարտի 20-ին Ռեյկյավիկում, իսկ կյանքի առաջին տարիներն անցկացրել է Մոսֆելսբեյրում։ Վեց տարեկանում ընտանիքի հետ տեղափոխվել է Հոֆն, իսկ վեց տարի անց տեղափոխվում է Դանիա։ 2004 թվականին ընտանիքի հետ վերադառնում է Մոսֆելսբեյր և ավարտում է Վարմարսկոլի միջնակարգ դպրոցը, որտեղ հանդիպել է խմբի ապագա անդամներ Դեյվիդ Անտոնսոնին և Դանիել Քրիստիանսոնին։ Մանուկ հասակում սովորել է դաշնամուր նվագել, ինչպես նաև ինքնուրույն կիթառ նվագել է սովորել։ Որպես ֆուտբոլի մոլի երկրպագու՝ նա մինչև 16 տարեկանը խաղացել է Sindri Höfn, TRIF և Afturelding երիտասարդական թիմերում։

## Երաժշտական կարիերա
Միջնակարգ դպրոցն ավարտելուց հետո նա, Դեյվիդ Անտոնսոնը և Դանիել Քրիստիանսոնը հիմնել են Timburmenn խումբը և հիմնականում քավերներ էին կատարում։ 2009 թվականին St. Peter the Leader խմբի հետ մասնակցել է Músíktilraunir երաժշտական մրցույթին։ 2012 թվականին Դեյվիդի, Դանիելի և Ռուբին Պոլոքի հետ միասին հիմնել է Կալեո խումբը՝ Iceland Airwaves երաժշտական փառատոնին ընդառաջ։ 2014 թվականին արժանացել է 2013 «Icelandic Audience Award Singer of the Year» մրցանակին։
2017 թվականին նա հիվանդանոց է տեղափոխվել սթրեսի հետ կապված հիվանդության պատճառով և խումբը ստիպված էր որոշ համերգներ չեղարկել։

## Ծանոթագրություններ

Կատեգորիա:Իսլանդացի երաժիշտներ
Կատեգորիա:Իսլանդացի երգիչներ
Դավոյան

**Դավոյան**, հայկական ազգանուն։

## Ազգանունը կրողներ
* Արփինե Հրահատի Դավոյան (ծնվ․ 1985), քաղաքական գործիչ, հոգեբան, մանկավարժ։
* Միշա Հովհաննեսի Դավոյան (1925-2005), աշխարհագրագետ-գեոմորֆոլոգ, ջրաբան։
* Ռազմիկ Նիկողոսի Դավոյան (1940-2022), բանաստեղծ։
* Սամսոն Աշոտի Դավոյան (ծնվ․ 1948), տնտեսագետ։

## Տես նաև
* Դավթյան
* Դավիթյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Եբրայերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Դավիթյան

**Դավիթյան**, հայկական ազգանուն։

## Ազգանունը կրողներ
* Կարապետ Դավիթյան (ծնվ․ 1953), թմբկահար։
* Հեղինե Դավիթյան (1901-1993), գրող։
* Սիմեոն Մարտիրոսի Դավիթյան (ծնվ․ 1926), գրող, հրապարակախոս։
* Ստեփան Դավիթյան (1830-1888), լեզվաբան։
* Քենեթ Դավիթյան (ծնվ․ 1953), դերասան։

## Տես նաև
* Անդրեյ Սերգեյի Դավիդյան (1956-2016), երգիչ, ռոք երաժիշտ։
* Դավիթ Ռուդիկի Դավիդյան (ծնվ․ 1997), ֆուտբոլիստ։
* Հարրի Դավիդյան (ծնվ․ 1952), երաժիշտ, ջազմեն-դաշնակահար։
* Նելսոն Հմայակի Դավիդյան (1950-2016), հունահռոմեական ոճի ըմբիշ, մարզիչ։
* Նորայր Դավիդյան (1950-2020), այրվածքաբան։
* Ռաֆայել Ռուբենի Դավիդյան (1923-1997), ջութակահար։
* Սերգեյ Պետրոսի Դավիդյան (1923-1996), օպերային երգիչ, լիրիկա-դրամատիկական տենոր։
* Իրինա Կոնստանտինի Դավիդյանց (ծնվ․ 1950), դերասանուհի։
* Վլադիմիր Աշոտի Դավիդյանց (1953-2020), բժիշկ, համաճարակաբան։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Եբրայերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Չաջանմյոն

**Չաջանմյոն** (), կորեական խոհանոցի ուտեստ։ Անվանումը ծագում է հիմնական բաղադրիչներից՝ «չաջան» սոուսից և «մյոն» ցորենի արիշտայից։ Նաև չաջանմյոնում ավելացնում են բանջարեղեն, մսամթերք (հիմնականում խոզի միս, նաև տավարի միս), ծովամթերք (ծովախեցգետին կամ կաղամար)։ Առաջ այս ուտեստի համար արիշտան պատրաստվում էր ձեռքով, հիմա ավելի հաճախ օգտագործում են արդյունաբերական արտադրության արիշտա։ Չաջան սոուսը պատրաստում են չխունջան մածուկի հիման վրա, որը բաղկացած է կարամելով տապակած սև լոբուց, նաև սոյայի կամ ոստրեի սոուսից։

Չաջանմյոնը հայտնվել է Կորեայում հարևան Չինաստանից XX դարի սկզբին։ Ուտեստը հարմարեցվել է կորեական խոհանոցի ավանդույթներին և առաջին անգամ մատուցվել է ներգաղթյալների բացած չինական Կոնհվաչհուն () ռեստորանում, որը մինչ այսօր աշխատում է Չայնատաունե նավահանգիստային Ինչհոն քաղաքում։

Չաջանմյոնը հաճելի է մատուցել պանչհանամի հետ. դեղին մարինացված բողկով (տակուան) կամ մարինացված սոխով, տապակած կամ եփած ձվով, կանաչ սոխով, բամբուկե ծիլերով։

Հատուկ հայտնիություն չաջանմյոնը ստացել է 1950-ական թվականների կեսերին աշխատողների շրջանում. այն էժան, բայց հագեցնող ուտեստը է, որը դարձել է կորեացի աշխատողների սննդակարգի անբաժանելի մասը։ Որպեսզի ավելի նվազեցնեն ուտեստի արժեքը, չաջանմյոնում ավելացնում են մեծ քանակությամբ սոխ և կարտոֆիլ։

2012 թվականի ապրիլի 28-ին Կորայի Ինչոն քաղաքում բացվել էր չաջանմյոնի թանգարան (գտնվում է Կոնհվանչհուն ռեստորանում)։

Թողարկվում է նաև արագ պատրաստման չաջանմյոն, օրինակ՝ «Դոշիրակ» ընկերության արտադրության։

Փետրվարի 14-ին՝ Սուրբ Վալենտինի օրը, Կորեայում ընդունված է նվերներ նվիրել տղամարդկանց։ Մարտի 14-ին՝ Սպիտակ օրը՝ կանաց։ Նրանք, ովքեր զույգ չեն ձեռք բերել, նշում են ապրիլի 14-ին Սև օրը։ Այդ օրը միայնակ մարդիկ հագնում են սև հագուստ և գնում են սրճարաններ կամ ռեստորաններ, համտեսելու սև արիշտա՝ չաջանմյոնը։

## Ծանոթագրություններ

Կատեգորիա:Արիշտա
Կատեգորիա:Կորեական խոհանոց
Դարյան

**Դարյան**, հայկական ազգանուն։

## Ազգանունը կրողներ
* Անիտա Դարյան (*Անիտա Մարգարեթ [[Իսկենդերյան]]*, 1927-2015), երգչուհի, դերասանուհի։
* Արմեն Հովսեփի Դարյան (*Ալֆոնս [[Ադդարյան]]*, 1924-1989), գրող, թարգմանիչ։
* Զարզանդ Մովսեսի Դարյան (*[[Մովսիսյան]]*, 1912-1984), արձակագիր, դրամատուրգ։
* Հասմիկ Զարզանդի Դարյան (*Մովսիսյան*, 1957-2021), բանաստեղծուհի, գրականագետ։
* Օլգա Նիկոլայի Դարյան (ծնվ․ 1956), բանաստեղծուհի, մանկագիր։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Դարոնյան

**Դարոնյան**, հայկական ազգանուն։

## Ազգանունը կրողներ
* Ալեն Դարոնյան (ծնվ․ 1946), ճարտարապետ։
* Սերգեյ Գարեգինի Դարոնյան (1925-1990), գրականագետ, քննադատ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Տեղանվանական հիմքով ազգանուններ
Դարչինյան

**Դարչինյան**, հայկական ազգանուն։

## Ազգանունը կրողներ
* Արման Դարչինյան (ծնվ․ 1994), բռնցքամարտիկ։
* Սարգիս Գևորգի Դարչինյան (1947-2013), հուշարձանագետ, արխիվագետ, լուսանկարիչ, թիֆլիսագետ։
* Վիկ (Վախթանգ) Ռուբենի Դարչինյան (ծնվ․ 1976), պրոֆեսիոնալ բռնցքամարտիկ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Վրացերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Էդգար Ծատուրյան

**Էդգար սարկավագ Ծատուրյան** (), հայ աստվածաբան, թարգմանիչ։

## Կենսագրություն
Էդգար սարկավագ Ծատուրյանը ծնվել է 1981 թվականի հունիսի 20-ին Արարատ քաղաքում։ 1998 թվականին ավարտել է Մասիս քաղաքի թիվ 2 միջնակարգ դպրոցը։ 1998-2003 թվականներին սովորել և ավարտել է Սևանի Վազգենյան հոգևոր դպրանոցը։ 2003-2004 թվականներին սովորել և ավարտել է Էջմիածնի Գևորգյան հոգևոր ճեմարանը։ 2004-2006 թվականներին աշխատել է «Էջմիածին» ամսագրի խմբագրությունում որպես գործավար-քարտուղար։ 2006-2011 թվականներին սովորել է Աթենքի աստվածաբանական համալսարանում։ 2011-2022 թվականներին ծառայել է Հայ Առաքելական Սուրբ Եկեղեցու Արարատյան Հայրապետական Թեմում որպես սարկավագ։

## Թարգմանություններ

### Հունարեն-հայերեն
* Սուրբ Պաիսիոս Աթոսացի։ «Կրքեր և առաքինություններ».- Երևան։ Ասողիկ, 2015․- 258 էջ։
* Սուրբ Պաիսիոս Աթոսացի։ «Հոգևոր պայքար»․- Երևան։ Ասողիկ, 2017․- 279 էջ։
* Սուրբ Պաիսիոս Աթոսացի։ «Հոգևոր արթնություն»․- Երևան։ Հեղ․ հրատ․, 2019․- 291 էջ։
* Պանայոտիս Ն. Տրեմբելա «Կայեն և Աբել»․- Երևան։ Հայաստանի Աստվածաշնչային ընկերություն, 2021․- 64 էջ։
* Պանայոտիս Ն. Տրեմբելա։ «Մովսես․ Իսրայելացիներին ազատագրողը»։ Մաս I․- Երևան։ Հայաստանի Աստվածաշնչային ընկերություն, 2022․- 192 էջ։
* Պանայոտիս Ն. Տրեմբելա։ «Մովսես․ Աստծով ներշնչված օրենսդիրը»։ Մաս II․- Երևան։ Հայաստանի Աստվածաշնչային ընկերություն, 2022․- 168 էջ։

## Հեղինակային ստեղծագործություն
* Էդգար սարկավագ Ծատուրյան «Մա՛րդ, սիրտդ բա՛ց», Երևան, 2020 թվական։

## Ծանոթագրություններ

 

Կատեգորիա:Հայ հոգևորականներ
Կատեգորիա:Հայ աստվածաբաններ
Կատեգորիա:Հայ թարգմանիչներ
Դեմիրճյան

**Դեմիրճյան**, հայկական ազգանուն, թուրքերեն «դեմիրճ» (դարբին, երկաթագործ, երկաթյա իրեր պատրաստող և վաճառող) բառից։

## Ազգանունը կրողներ
* Ալեքսիս Դեմիրճյան (ծնվ․ 1976), փաստաբան։
* Դերենիկ Կարապետի Դեմիրճյան (*[[Դեմիրճօղլյան]]*, 1877-1956), գրող, հրապարակախոս, բանաստեղծ, արձակագիր, դրամատուրգ, թարգմանիչ։
* Երվանդ Դեմիրճյան (1870-1938), գեղանկարիչ։
* Զաքար Հարությունի Դեմիրճյան (ծնվ․ 1992), նկարիչ, գրքի նկարազարդող, անիմատոր։
* Ժորժ Դեմիրճյան (ծնվ․ 1932), գեղանկարիչ։
* Կամո Սերոբի Դեմիրճյան (ծնվ․ 1928), խորհրդային գիտնական, էլեկտրատեխնիկ։
* **[[Կարապետ Դեմիրճյան (այլ կիրառումներ)|Կարապետ Դեմիրճյան]]**
** Կարապետ Պողոսի Դեմիրճյան (1939, Սեբաստիա, Թուրքիա), գեղանկարիչ։
** Կարապետ Դեմիրճյան (-1915), բժիշկ։
* Կարեն Սերոբի Դեմիրճյան (1932-1999), քաղաքական և պետական գործիչ։
* Հովիկ Դեմիրճյան (ծնվ․ 1989), երգիչ։
* Հովհաննես Դեմիրճյան (ծնվ․ 1975), ֆուտբոլիստ։
* Հրաչյա Արշակի Դեմիրճյան (1899-1937), կուսակցական և պետական աշխատող։
* Միհրան Հովակիմի Դեմիրճյան (1950-2016), ուդահար։
* Նորայր Զատիկի Դեմիրճյան (1945-2002), ֆուտբոլիստ։
* Պետրոս Հակոբի Դեմիրճյան (ծնվ․ 1950), գրականագետ, թարգմանիչ, մանկավարժ։
* Ստեփան Կարենի Դեմիրճյան (ծնվ․ 1959), Հայաստանի քաղաքական գործիչ։
* Վարդան Դեմիրճյան (1939-2004), եկեղեցական գործիչ, արքեպիսկոպոս, մատենագետ, խմբագիր։
* Օհան Դեմիրճյան (1837-1875), դիվանագետ։

## Գրական հերոսներ
* *Ավետիս Դեմիրճյան*, Զորի Բալայանի «Երկու կրակի մեջ» գրքի հերոսներից։ Եղել է Հնչակյան կուսակցության ղեկավարներից։

## Տես նաև
* Դեմիրչօղլյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ
Դեղտրիկյան

**Դեղտրիկյան**, հայկական ազգանուն։

## Ազգանունը կրողներ
* Արա Ալֆրեդի Դեղտրիկյան (ծնվ․ 1965), դերասան, հաղորդավար, ասմունքող։
* Ծերուն Հակոբի Դեղտրիկյան (*[[Թորգոմյան]]*, 1896-1986), արձակագիր։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Պարսկերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Ջաքի Դեգ

**Ջաքի Դեգ** (. ), բրիտանացի կինոդերասանուհի և գլամուրային մոդել։

## Կենսագրություն

Ծնվել է Անգլիայի Սթաֆորդշիր կոմսության Սթոուն քաղաքում։ Մանկությունն անց է կացրել Հեդնեսֆորդում։ Վաղ հասակից հաճախել է պարի պարապմունքների, մասնակցել մրցույթների, դրանցից մի քանիսում հաղթանակ տարել։ Մոր խորհրդով ու աջակցությամբ մասնակցել է նաև աղջնակների համար Max Power ամսագրի կազմակերպած գեղեցկության մրցույթին ու այդտեղ նույնպես գրավել է առաջին տեղը։ Այդ հաղթանակը խթան է հանդիսացել ֆոտոմոդելի կարիերա սկսելու համար։ 2001 թվականին Ջաքիի բաց, կիսամերկ լուսանկարները պարբերաբար լույս են ընծայվել The Sun ամսագրի երրորդ էջում, հետագայում զարդարել են նաև Մեծ Բրիտանիայում տղամարդկանց համար հրատարակվող այլ ամսագրերի, այդ թվում՝ Front-ի շապիկն ու էջերը։ Որոշ ժամանակ անց աղջիկն սկսել է համագործակցել նաև ամերիկյան հրատարակությունների հետ։

Դեգի դերասանական առաջին աշխատանքը եղել է Քլերի դերի կատարումը Sky One հեռուստաալիքի «Հարրին նավի մե՝ջ է» սերիալում։ 2007 թվականին նրան վստահվել է կինոռեժիսոր Ժոաո Կոստա Մենեզեսի «Հիշիր իմ երազանքը» կինոնկարի գլխավոր հերոսուհու կերպարի մարմնավորումը։

Մոդելային բիզնեսով զբաղվելու, դերակատարումներով հանդես գալու հգետ մեկտեղ՝ Ջաքին տիրապետել է վարսահարդարի մասնագիտությանը և արդեն իսկ 20 տարեկան հասակում բացել իր առաջին գեղեցկության սրահը։

## Ֆիլմագրություն
* *Հարրին նավի մե՝ջ է* (2001) — Քլեր
* *Դուրս գալ մաքուր օդի* (2003) — Կարմինա
* *Եվրոտուր* (2004) — Միսսի
* *Պոկերի ակադեմիա* (2005) — Քելլի
* *Հիշիր իմ երազանքը* (2007) — աղջիկ
* *Գո՜լ 3* (2009) — համակրելի մասաժիստուհի
* *Ինչ են ուզում կանայք տղամարդկանցից* (2011) — կամեո

## Ծանոթագրություններ

## Արտաքին հղումներ
* Jakki Degg's official site
* Jakki's profile at Page 3.com

Կատեգորիա:Բրիտանացի դերասանուհիներ
Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Ֆոտոմոդելներ
Կատեգորիա:Բրիտանացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:21-րդ դարի դերասանուհիներ
Շեյխը (ֆիլմ)

**Շեյխ** (), ռեժիսորն է Ջորջ Մելֆորդի ամերիկյան արկածային մելոդրամա, նկարահանված 1921 թվականին՝ Էդիթ Մոդ Հալի համանուն վեպի հիման վրա։

## Սյուժե
Սահարա անապատում կա օազիս՝ Բիսկրա քաղաք, որտեղ հարուստ արաբներն իրենց համար հարսնացուներ և հարճեր են ընտրում։ Այստեղ է ժամանել նաև Շեյխ Ահմեդ բեն Հասանը՝ բարեկեցիկ կլանի ղեկավարը։ Երբ նա տեսավ համառ անգլիացի գեղեցկուհի Դիանա Մայոյին, առաջին հայացքից սիրահարվեց նրան և որոշեց, որ նա կդառնա իր կինը։ Դիանան ամբարտավանորեն անտեսում է գեղեցիկ երկրպագուին։

Մի օր Դիանան նա մի քանի արաբների ուղեկցությամբ ճամփորդում է անապատով, և շեյխը առևանգում է նրան։
thumb|250px|«Շեյխը»

right|thumb|250px|Շեյխը հրամայում է իր նոր գերուն ենթարկվել իրեն

## Դերերում
*Ռուդոլֆ Վալենտինո- Շեյխ Ահմեդ Բեն Հասան
*Ագնես Այրես-Դիանա Մայո
*Ռութ Միլլեր-Զիլա
*Ջորջ Վագներ-Յուսուֆ
*Ֆրենկ Բաթլեր-Սըր Օբրի Մեյո
*Չարլզ Բրինլի Մուստաֆա Ալի
*Լյուսիեն Լիթլֆիլդ-Գաստոն-ֆրանսիացի աշխատակից
*Ադոլֆ Մենժուն՝ բժիշկ Ռաուլ դե Սենտ-Հյուբերտի դերում
*Ուոլթեր Լոնգ–Օմար
*Լորետա Յանգ-երեխա (տիտրերում նշված չէ)
*Պոլլի Էն Յանգ-երեխա (տիտրերում նշված չէ)

## Ծանոթագրություններ

## Արտաքին հղումներ
* 
* 
* NPR Article on The Sheik
* Review of the Sheik DVD
* Vintage Reviews for The Sheik

Կատեգորիա:1921 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Համր ֆիլմեր
Կատեգորիա:Սև-սպիտակ ֆիլմեր
Կատեգորիա:1920-ականների ամերիկյան ֆիլմեր
Կատեգորիա:1920-ականների անգլերեն ֆիլմեր
Դիտեր Բորշե

**Ալբերտ Օյգեն Ռոլոման** (), ավելի հայտնի է որպես **Դիտեր Բորշե**, եղել է գերմանացի դերասան։ 1935 թվականից մինչև 1981-ը նա հայտնվել է ավելի քան 90 ֆիլմերում։ 1944 թվականից, նա տառապում էր մկանային ատրոֆիայով և 1970-ականների վերջից ստիպված է եղել անվասայլակ օգտագործել։ Նա ծնվել է Գերմանիայի Հանովեր քաղաքում և մահացել է Գերմանիայի Նուրեմբերգ քաղաքում։ Բորշեն կինոաստղ դարձավ Երկրորդ համաշխարհային պատերազմից հետո «Գիշերային պահապաններ» Ֆիլմում իր կատարումից հետո (1949 թվական)։

## Ընտրված կինեմատոգրաֆիա
* *Ամեն ինչ շան պատճառով* (1935 թվական)
* *Պրուսական սիրո պատմություն* (1938 թվական)
* *Գիշերային պահպաններ* (1949 թվական)
* *Օրը կգա* (1950 թվական)
* *Ընկնող աստղ* (1950 թվական)
* *Բժիշկ Հոլլ* (1951 թվական)
* *Մեղավոր Սահմանը* (1951 թվական)
* *Սիրո Ֆանֆարները* (1951 թվական)
* *Ոչ ավելի մեծ սեր* (1952 թվական)
* *Հայրիկը կին է փնտրում* (1952 թվական)
* *Մեծ գայթակղություն* (1952 թվական)
* *Բուժողը* (1953 թվական)
* *Ամուսնության ֆանֆար* (1953 թվական)
* *Սան Լորենզոյի հոգևորականը* (1953 թվական)
* *Նորին Արքայական Մեծություն* (1953 թվական)
* *Պե՞տք է բաժանվենք* (1953 թվական)
* *[[Ալի Բաբան և քառասուն ավազակները (մուլտֆիլմ, 1959)|Ալի Բաբան և քառասուն ավազակները]]* (1954 թվական)
* *Առանցքակալներ* (1955 թվական)
* *Ես տգեղ աղջիկ էի* (1955 թվական)
* *Կանգառ Օրլիում*(1955 թվական)
* *Սան Սալվատոր* (1956 թվական)
* *Եթե մենք բոլորս հրեշտակներ լինեյինք* (1956 թվական)
* *Լուիզա թագուհին* (1957 թվական)
* *Գիշերային կանաչ կակադու մոտ* (1957 թվական)
* *Սիրո և մահվան ժամ* (1958 թվական)
* *U 47, Լեյտենանտ հրամանատար Պրիեն* (1958 թվական)
* *Երկու սիրտ մայիսին* (1958 թվական)
* *Ես իմացա դա Փարիզում* (1960 թվական)
* *Լոնդոնի մահացած աչքերը* (1961 թվական)
* *Շարֆը* (1962 թվական, հեռուստատեսային մինի-սերիալ)
* *Կարմիր կատաղություն* (1962 թվական)
* *Ես պետք է գնամ քաղաք* (1962 թվական)
* Թորվալդների երջանիկ տարիները (1962 թվական)
* *Ուղեղ* (1962 թվական)
* *Ամուսնության ֆանֆար*(1963 թվական)
* *Լայթշիփ* (1963 թվական)
* *Սև վանահայրը* (1963 թվական)
* *Սքոթլանդ Յարդը որսում է բժիշկ Մաբուսին* (1963 թվական)
* *Կրակոցը* (1964 թվական)
* *Յոթերորդ զոհը* (1964 թվական)
* *Սոհոյի ուրվականը* (1964 թվական)
* *Բժիշկը խոսում է* (1966 թվական)
* *Երբ Լյուդվիգը մանևրում է* (1967 թվական)
* *Սուրն Պաուլիի բժիշկը* (1968 թվական)
* Սուրբ Պաուլիի քահանան (1970 թվական)
* *Վերջին օրերը Գոմնորահում* (1974 թվական, հեռուստաֆիլմ)
* *Պարանը պարանոցի շուրջը* (1975 թվական, հեռուստատեսային մինի-սերիալ)

## Ծանոթագրություններ

Կատեգորիա:Գերմանացի դերասաններ
Կատեգորիա:Գերմանացի կինոդերասաններ
Կատեգորիա:Գերմանացի սցենարիստներ
Կատեգորիա:Գերմանացի թատերական գործիչներ
Կատեգորիա:Բեմական կեղծանուններ
Իմ գործը

«**Իմ գործը**», խորհրդային հեռուստատեսային երկսերիանոց գեղարվեստական ֆիլմ, արտադրական դրամա՝ հիմնված Անդրեյ Վեյցլերի և Ալեքսանդր Միշարինի «День-деньской» պիեսի վրա։ Պրեմիերան կայացել է ԿՀ Առաջին ծրագրով 1976 թվականի փետրվարի 21-ին։

## Սյուժե
Գործողությունը տեղի է ունենում 1970-ականների կեսերին ԽՍՀՄ-ում։

Ֆիլմի սյուժեն պատմում է խորհրդային խոշոր ձեռնարկության կյանքի մեկ օրվա մասին։

Մեքենաշինական գործարանի տնօրեն Դրույանովը խափանում է կառուցվող ՋԷԿ-ի համար կաթսաների մատակարարումը։ Նախարարությունը պատրաստվում է գործարանի ղեկավարությունը փոխանցել նոր մարդու։ Այնուամենայնիվ, նախքան Դմիտրի Սեմենյական որոշում կայացնի Դրույանովից պաշտոնն ընդունելու մասին, նա ցանկանում է հասկանալ, թե ինչու է հետաձգվել կաթսաների մատակարարումը։

Սեմենյական մի օր է անցկացնում գործարանի ղեկավարությունում և աստիճանաբար սկսում է հասկանալ, որ նախկին տնօրենը հին դպրոցի մարդ է, փորձառու և տաղանդավոր ղեկավար, բայց սովոր է տարբեր հնարքների և քաղաքական քայլերի միջոցով լուծել գործարանի կառավարման խնդիրները։ Դրույանովը նախապես գիտեր, որ առանց արտադրության արդիականացման չի կարողանա ժամանակին կաթսաներ մատակարարել, բայց պարտավորություններ է ստանձնել՝ հույսը դնելով ֆինանսավորման և այն ռեսուրսների վրա, որոնք գործարանին կհատկացվեին այս նախագծի համար։

Ֆիլմի ավարտը պատասխան չի տալիս նշանակված անձի որոշման մասին, բայց Սեմենյական հայտարարում է Դրույանովին, որ եկել է նոր ժամանակ, երբ անհրաժեշտ է առաջնորդվել առաջին հերթին բացահայտությամբ և ռացիոնալությամբ, այլ ոչ թե մանևրներով և հնարքներով։

## Դերերում
* Բորիս Անդրեև - Դրույանով
* Գեորգի Տարատորկին - Դմիտրի Սեմենյակա
* Ալեքսանդր Կայդանովսկի - Բերեզովսկի
* Իգոր Վլադիմիրով - Կազաչկին
* Վալենտինա Անանինա - Ալլա Յուրևնա
* Իննա Մակարովա - Զոյա Դեմյանովնա
* Իվան Ռիժով - Սիվոլոբով 
* Միխայիլ Պոգորժելսկի
* Անատոլի Գրաչով
* Վիկտոր Շուլգին
* Լյուդմիլա Շագալովա

## Նկարահանող խումբ
* Սցենարի հեղինակ՝ Ալեքսանդր Միշարին 
* Ռեժիսոր՝ Լեոնիդ Մարյագին
* Օպերատոր՝ Վլադիմիր Չուխնով
* Նկարիչ՝ Վասիլի Շչերբակ
* Կոմպոզիտոր՝ Յան Ֆրենկել
* Ֆիլմի փոխտնօրեն՝ Սերգեյ Կագրամանով

## Հետաքրքիր փաստեր
* Ֆիլմի գլխավոր հերոս Դրույանովի նախատիպը Տագանրոգի «Կրասնի կոտելշչիկ» գործարանի լեգենդար տնօրեն Գենադի Իվանովիչ Չեռնովն է։

## Ծանոթագրություններ

Կատեգորիա:Խորհրդային ֆիլմեր
Կատեգորիա:1976 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Հայկազունք

**«Հայկազունք»**, ազգային, հասարակական, քաղաքական, մշակութային շաբաթաթերթ։ Հայկազունների (սկաուտական) մարմնամարզական ազգային միության հրատարակչություն։

## Պատմություն
Լույս է տեսել 1990–1992 թվականներին Երևանում։ Խմբագիր՝ Ռուզան Ասատրյան։

Տպագրել է նյութեր հայկական իրականության մեջ սկաուտական շարժման սկզբնավորման ու տարածման, Հայոց ցեղասպանության տարիներին տարագիրներին ցուցաբերած աջակցության վերաբերյալ, անդրադարձել Հայաստանի անկախության հռչակմանը, երկրում սկաուտական շարժման արմատավորմանը, հայոց պահանջատիրությանը, Արցախյան շարժմանը, հայոց ազգ-ազատագրական պայքարին, ազգային ոգու վերազարթոնքին, հայոց պատմությանը, մշակույթին հարցերի։

Կատեգորիա:Հայկական քաղաքական պարբերականներ
Կատեգորիա:Հայկական հասարակական պարբերականներ
Կատեգորիա:Հայկական մշակութային պարբերականներ
Կատեգորիա:Հայկական մարզական պարբերականներ
Лесник (երգ)

«***Лесник***», ռուսական «Կարոլ ի Շուտ» ռոք խմբի երգ։ Տեքստը ներկայացնում է սարսափելի հեքիաթ չար անտառապահի և նրա պատահական հյուրի մասին։«*Лесник*»՝ այնտեղ ամեն ինչ ասված է։ Ողջ «Կարոլ ի Շուտ»-ը։ Եթե ուզում եք իմանալ՝ ինչ է «Կարոլ ի Շուտ»-ը, լսեք «*Лесник*»-ը։ —Գորշենյով

## Պատմություն
1991 թվականին Միխայիլ Գորշենյովի երաժշտության համար Անդրեյ Կնյազևը գրեց տեքստ։ Այս երգի շնորհիվ խումբը փոխեց «Կոնտորա» անվանումը և դարձավ «Կարոլ Շուտով», իսկ արդյունքում «Կարոլ ի Շուտ»։ 1933 թվականին երգը հնչում էր տարբեր ակումբներում։ 1994 թվականին այն մտավ ալբոմ, որն անվանվել էր կրկներգի առաջին տողով՝ «*Будь как дома, Путник*»։ Ալբոմը ներառում է երգի 2 տարբերակ։ 1997 թվականին ներառվեց այդ ալբոմի վերաձայնագրված ալբոմի մեջ («*Король и Шут*» վերնագրով) և փոխել է անունը «*Лесник*»-ի։ 1996 թվականի հունիսին հեռուստատեսային «*Ржавые провода*» ռոք-փառատոնի շրջանակներում նկարահանվեց ցածր բյուջեով տեսահոլովակ։

Երաժշտական առումով «*Лесник*»-ը կառուցված է լա մինոր տոնայնությունում։

Վերջին տարիներին Գորշոկը երգի վերջում երգեց «*Red Elvises*» խմբի «*Don’t Crucify Me*» երգի իր վոկալային մասը։ Գորշոկի մահից հետո Անդրեյ Կնյազևը նրա հիշատակին կատարում էր երգը իր յուրաքանչյուր համերգի ժամանակ, քանի որ, ըստ նրա, Միխայիլը դա համարում էր ամենակարևորը։

Երգը հաճախ հեռարձակվում էր «*Наше Радио*» ալիքով։ 2013 թվականին «*500 НАШИх лучших песен*» հիթ-շքերթի ժամանակ գրավել է առաջին տեղը։

Այս երգի ներքո որոշ ժամանակ մարտ էր դուրս գալիս խառը մենամարտերի վարպետ՝ Սերգեյ Ռոմանովը։

2017 թվականի օգոստոսի 7-ին Անդրեյ Կնյազևը թողարկեց երգի իր նկարած անիմացիոն տեսահոլովակը, որը նկարել էր Կնյազևի կողմից նկարված «Կարոլ ի Շուտ»-ի ալբոմների ոճով։

## 1933 թվականի ձայնագրության անդամներ (չի թողարկվել)
* Միխայիլ «Գորշոկ» Գորշենյով՝ վոկալ
* Ալեքսանդր «Բալու» Բալունով՝ կիթառ
* Դմիտրի «Ռյաբչիկ» Ռյաբչենկո՝ բաս-կիթառ
* Ալեքսեյ «Յագոդա» Գորշենյով՝ հարվածային գործիքներ

## 1997 թվականի ձայնագրության անդամներ
* Միխայիլ «Գորշոկ» Գորշենյով՝ վոկալ
* Անդրեյ «Կնյազ» Կնյազև՝ վոկալ
* Յակով Ցվիրկունով՝ կիթառ
* Ալեքսանդր «Բալու» Բալունով՝ բաս կիթառ
* Ալեքսանդր «Պորուչիկ» Շիգոլյով՝ հարվածային գործիքներ

## Կարծիքներ
1993-1994 թվականների միջև ընկած ժամանակահատվածը խմբի երաժիշտներն ակտիվորեն լսում էին տարատեսակ երաժշտություն՝ դրա հետ միաժամանակ կլանելով իրենց կարծիքով ամենահետաքրքիրը։ Այդ ժամանակահատվածում հայտնվեց առաջին «*Лесник*» երգը։ Այդ պահից խմբի երաժշտության մեջ էական բարեփոխումներ են կատարվել՝ խաղը դարձավ կոշտ և եռանդուն, իսկ երաժիշտները դիմեցին փանկ ռոքին։

—Ալեքսանդր Տրոֆիմով, ռուսական ռոք՝ հանրագիտարանից։

## Գծապատկերներ

## Ծանոթագրություններ

Կատեգորիա:1997 երգեր
Կատեգորիա:Ռուսերեն երգեր
Վիկտոր Կվասով

**Վիկտոր Իվանովիչ Կվասով** (; ), սովետական ֆուտբոլիստ, ով խաղացել է հարձակվողի և կիսապաշտպանի դիրքերում։

## Կենսագրություն
Ծնվել է Մոսկվայում, մեծացել Կունցևսկի շրջանում, սակայն Ֆուտբոլով սկսել է զբաղվել ուշ տարիքում։ Հանդես է եկել «Զենիթ» պատանեկան թիմում, այնուհետև խաղացել է դպրոցականների սպարտակիադայում «Աշխատանքային ռեզերվներ» ԴՍՕ-ի հավաքականի կազմում։ Ավելի ուշ ընդունել է Նիկոլայ Դեմենտևի առաջարկը և դարձել Մոսկվայի «Սպարտակի» խաղացող։ 1959 թվականն անցկացրել է թիմի կրկնօրինակ կազմում։ Չխաղալով ոչ մի խաղ որպես հիմք՝ 1960 թվականին տեղափոխվել է Տամբովի «Սպարտակ», որտեղ մրցաշրջանի ընթացքում հրավիրվել է Վորոնեժի «Տրուդ» թիմի գլխավոր մարզիչ Գերման Զոնինի կողմից։ «Տրուդայի» կազմում դարձել է «Բ» կարգի չեմպիոն, սակայն մրցաշրջանի ավարտից հետո Զոնինի հետ կոնֆլիկտի պատճառով հեռացել է թիմից։

Վորոնեժի թիմից հեռանալուց հետո նա հանդես է եկել «Ավանգարդի» համար (Կրյուկով, այժմ՝ Կրեմենչուգի շրջան) ֆիզկուլտուրայի թիմերի մրցումներում։ Պոլտավայի «Կոլխոզնիկի» դեմ ընկերական խաղից հետո հրավիրվել է մի թիմ, որի կազմում հանդես է եկել ապօրինի՝ դոզայավորումների ժամկետը լրանալու պատճառով։ Կիրովոգրադի «Զվեզդայի» դեմ ընկերական խաղում համոզիչ խաղի շնորհիվ առաջարկ է ստացել դառնալ թիմի խաղացող, որտեղ առաջին իսկ մրցաշրջանում դարձել է լավագույն ռմբարկու։ 1963 թվականին զորակոչվել է զինվորական ծառայության, որի ընթացքում խաղացել է Կիևի ՍԿԱ-ում։ Զորացրվելուց հետո վերադարձել է Կիրովոգրադ։ «Զվեզդայի» կազմում հանդես է եկել 6 մրցաշրջան, անցկացրել է ավելի քան 200 խաղ և խփել ավելի քան 60 գոլ՝ 1967 թվականին կրկին դառնալով թիմի լավագույն ռմբարկուն։ 1972 թվականին «Վուլկան» է տեղափոխվել Պետրոպավլովսկ-Կամչատսկուց, որտեղ խաղացել է մեկ տարի, որից հետո վերադարձել է «Զվեզդա», սակայն մինչմրցաշրջանային հավաքներից հետո որոշել է ավարտել կարիերան։

Ավարտելով ելույթները՝ նա մարզիչ է դարձել Կիրովոգրադի ԴՈՒՇՇ-ում, իսկ ավելի ուշ՝ ՍԴՅՈՒՇՈՐՈՒՄ։ Ավարտել է Մոսկվայի մարզիչների բարձրագույն դպրոցը։ 1987 թվականին աշխատել է «Զվեզդայում»՝ որպես թիմի ղեկավար և գլխավոր մարզչի պաշտոնակատար։

## Ձեռքբերումներ
* «Բ» կարգի չեմպիոն (ՌԽՖՍՀ)՝ 1960

## Արտաքին հղումներ
* 
* 
* 

Կատեգորիա:Խորհրդային ֆուտբոլային մարզիչներ
Կատեգորիա:Խորհրդային ֆուտբոլիստներ
Կատեգորիա:Վորսկլայի ֆուտբոլիստներ
Կատեգորիա:Ֆակելի ֆուտբոլիստներ
Կատեգորիա:Ֆուտբոլային մարզիչներ այբբենական կարգով